સ્ત્રી જ સ્ત્રીને સમજી શકે છે, સ્વતંત્રતા આપી શકે છે. ઘરમાં સાસુ નણંદ કે જેઠાણીના સ્વરૂપે રહેલી સ્ત્રીઓ જો સંપ અને પ્રેમથી એકસાથે રહે તો ઘરમાં કે બહાર બીજા પુરુષો કે સમાજ દ્વારા તેનું શોષણ થતું અટકાવી શકાશે, પરંતુ આ બધાની વચ્ચે સ્ત્રીઓએ પણ સ્વતંત્રતા અને સ્વચ્છંદતા વચ્ચેનો ભેદ સમજી લેવાની ખાસ જરૂર છે. બહાર કામ કરવામાં અને સ્વતંત્ર વિચારોમાં એક વાતનો ખ્યાલ રાખવો ખાસ જરૂરી છે કે બાળકો સૌ પહેલાં માતાનું અનુકરણ કરે છે. માટે તેમને સારા સંસ્કાર આપવા માટે પણ માતાએ તેના આચરણને સંયમી રાખવું જોઈએ. બીજાઓનું મન સાચવવું અને પ્રેમથી ઘરસંસાર સંભાળવો પણ સૌપ્રથમ સ્ત્રીની જવાબદારીનો ભાગ છે એ પણ ના ભૂલવું જોઈએ.